പ്രണയത്തില് നിന്ന് പിന്മാറി യുവതിക്ക് നേരെ യുവാവിന്റെ അതിക്രമം യുവതിയെ ഭീഷണിപ്പെടുത്തിയതായും വീട്ടില് കയറി ആക്രമിച്ചതായും യുവതിയുടെ ബന്ധുക്കള് ആരോപിക്കുന്നു. പത്തനംതിട്ട: പ്രണയത്തില് നിന്ന് പിന്മാറിയ യുവതിക്ക് നേരെ യുവാവിന്റെ അതിക്രമം. പത്തനംതിട്ട സ്വദേശിയായ യുവതിക്ക് നേരെയാണ് ആക്രമണം അരങ്ങേറിയത്. യുവതിയെ ഭീഷണിപ്പെടുത്തിയതായും വീട്ടില് കയറി ആക്രമിച്ചതായും യുവതിയുടെ ബന്ധുക്കള് ആരോപിക്കുന്നു.സംഭവവുമായി ബന്ധപ്പെട്ട് കോട്ടയം എരുമേലി സ്വദേശി ആഷികിനെ പൊലീസ് കസ്റ്റഡിയിലെടുത്തു. യുവതിയെ വഴിയില് തടഞ്ഞ് നിര്ത്തിയ ശേഷമാണ് ആശിഖ് ആക്രമിക്കാന് തുനിഞ്ഞത്. തുടര്ന്ന് ഇവര് തമ്മിലുള്ള സ്വകാര്യ സംഭാഷണത്തിന്റെ ദൃശ്യങ്ങള് സമൂഹമാധ്യമങ്ങളില് പ്രചരിപ്പിക്കുമെന്നും ആഷിഖ് ഭീഷണി മുഴക്കി. വെച്ചുച്ചിറ പൊലീസാണ് സംഭവത്തില് കേസെടുത്തിരിക്കുന്നത്.